  Майя Бывальцева Шутэтскон нуналъёсы Удмуртиын кӧня ке салкымгес кариськоз. Кызьы ивортӥз «ВКонтакте» мерлыко вотэсысь  улосвыл гидрометцентрлэн пресс-секретарез, ужан арня ӵоже омырын 30 градуслэсь пӧсь возиськоз. Та нуналъёсы дырын-дырын гудыръяны, кужмо зорыны, йӧ уськытыны быгатоз. Зоро пилемъёс лымшор котырын кылдозы но пӧсь борды мускыт ватсалозы. Уйёсы шуныт улэмен, тыметъёсын но шуръёсын ву шуналоз. Куазез эскерисьёс чакламъя, пеймыт дыръя +15…+20 градус котырын возиськоз. Нуназе термометр +28…+33 градус возьматоз. Со та дырлы эсэплэсь 5–6 градуслы вылӥынгес. 29-тӥ инвожое температура лэзькыны кутскоз. Удмуртарняе нуназе +25…+27 градус луоз. Сыӵе ик куазез гужем толэзьлэн берпуметӥ нуналаз, 30-тӥ инвожое, возьмало. Куазь пӧсь луэмен спасательёс вуын туж чакласькыны куро. Кылем шутэтскон нуналъёсы Удмуртиын кык быдэ вуымтэос выйизы: Сарапулын но Уваын. Тегъёс: Гидрометцентр Удмуртия куазь гужем  